नाइटिङ्गेल र न्यु समिट विजयी
नाइटिङ्गेल कलेजले ओमेगा अन्तरकलेज ट्वान्टी–२० क्रिकेट प्रतियोगितामा सोमबार 
नेक्सस कलेजलाई ६९ रनले पराजित गरेको छ । 
काठमाडौँ — नाइटिङ्गेल कलेजले ओमेगा अन्तरकलेज ट्वान्टी–२० क्रिकेट प्रतियोगितामा सोमबार नेक्सस कलेजलाई ६९ रनले पराजित गरेको छ । तेस्रो दिन पुल्चोकस्थित इन्जिनियरिङ क्रिकेट मैदानमा टस जितेको नाइटिङ्गेलले ७ विकेट गुमाउँदै १ सय ७२ रन जोडेको थियो । जवाफमा नेक्ससले ८ विकेट गुमाई १ सय ३ रनमात्र जोड्न सक्यो । दोस्रो खेलमा न्यु समिटले टाइम्स कलेजलाई ७ विकेटले हरायो । टाइम्सले छाडेको ८६ रनको सामान्य लक्ष्य न्यु समिटले ३ विकेट गुमाउँदै १३.५ ओभरमा भट्टाएका थियो । मंगलबार पेन्टागनले जेभियर्स इन्टरनेसनल र चेल्सीले ग्रामर कलेजको सामना गर्ने छ ।